SUTHA พุ่งกระฉูด 26% นิวไฮรอบ 1 เดือน ลุ้นงบ Q2 โตต่อ รับดีมานด์ปูนขาวฟื้น
SUTHA พุ่งกระฉูด 26% นิวไฮรอบ 1 เดือน ลุ้นผลงานไตรมาส 2/65 โตต่อ รับดีมานด์ปูนขาวเพิ่ม หลังเศรษฐกิจฟื้นตัว โดย ณ เวลา 11:06 น. อยู่ที่ระดับ 5.00 บาท บวก 1.04 บาท
SUTHA พุ่งกระฉูด 26% นิวไฮรอบ 1 เดือน ลุ้นผลงานไตรมาส 2/65 โตต่อ รับดีมานด์ปูนขาวเพิ่ม หลังเศรษฐกิจฟื้นตัว
25 ก.ค. 2565

ผู้สื่อข่าวรายงานว่า บริษัท สุธากัญจน์ จำกัด (มหาชน)  หรือ SUTHA ณ เวลา 11:06 น. อยู่ที่ระดับ 5.00 บาท บวก 1.04 บาท หรือเพิ่มขึ้น 26.23% ราคาสูงสุด 5.00 บาท ราคาต่ำสุด 3.94 บาท  ด้วยมูลค่าซื้อขาย 112.89 ล้านบาท ราคาหุ้นนิวไฮรอบ 1 เดือน โดยเทียบตั้งแต่หุ้นยืนที่ระดับ 5.10 บาท เมื่อวันที่ 26 มิ.ย. 2565
ด้านผลประกอบการไตรมาส 1/65 มีกำไรสุทธิเพิ่มขึ้นเป็น 32.19 ลบ. จากงวดเดียวกันของปีก่อนอยู่ที่ 29.73 ล้านบาท รายได้จากการขายและบริการไตรมาส 1 ปี 2565 มีรายได้ทั้งหมด 391 ล้านบาท เพิ่มขึ้น 14% เมื่อเปรียบเทียบกับไตรมาส 1 ของปี 2564 ที่มีรายได้ 343 ล้านบาท
โดยส่วนใหญ่มาจากรายได้จากการขายและบริการ ในไตรมาส 1 ปี 2565 เพิ่มสูงขึ้นจากช่วงเดียวกันปีก่อน เหตุผลหลักจากยอดขายผลิตภัณฑ์จากเตาเผา ซึ่งเป็นธุรกิจหลักของบริษัทเพิ่มสูงขึ้นได้รับผลบวกสำคัญจากตลาดกลุ่มน้ำตาล, เหล็ก, เคมีภัณฑ์ และตลาดการส่งออก รวมกับราคาผลิตภัณฑ์ที่เพิ่มสูงขึ้น
ทั้งนี้ความท้าทายด้านการขนส่งเพื่อเจาะตลาดส่งออก (โดยเฉพาะตู้คอนเทนเนอร์) ในไตรมาสที่ 1 นั้นท้าทายพอๆ กับในปี 2564 ทางออกหนึ่งคือการเปลี่ยนไปใช้วิธีการขนส่งทางเลือกอื่น ซึ่งมีแนวโน้มว่าจะดำเนินการต่อไปตลอดปี 2565 ต้นทุนน้ำมันดีเซลที่เพิ่มขึ้นเป็นปัจจัยสำคัญที่กระทบต่อต้นทุนการขนส่งของสินค้าสำเร็จรูป
ซึ่งผลกระทบส่วนใหญ่บริษัทจำเป็นต้องส่งผ่านต่อไปยังลูกค้า แต่ก็ยังส่งผลกระทบกับบริษัทในค่าใช้จ่ายด้านขนส่งภายใน และการขนส่งวัตถุดิบอย่างหลีกเลี่ยงไม่ได้ช่วงที่กำลังจะผ่านเข้ามาของปี 2565 นั้น ด้วยยอดขายของอุตสาหกรรมน้ำตาลที่ยังคงแข็งแรง
ประกอบกับความต้องการจากอุตสาหกรรมเหล็กและเคมีภัณฑ์ และการกลับมาดำเนินกิจกรรมงานก่อสร้าง คาดว่าจะยังคงได้รับอานิสงส์ของเศรษฐกิจขาขึ้น ไม่เพียงแต่ในตลาดผลิตภัณฑ์จากเตา ดังเช่นในไตรมาสที่ 1 ปี 2565 แต่ยังรวมถึงผลิตภัณฑ์จากเหมืองหิน (ผลิตภัณฑ์วัสดุผสมคอนกรีต, ผงแคลเซียมคาร์บอเนต) และในธุรกิจหินตกแต่ง (หินอ่อน) ทั้งของบมจ.สุธากัญจน์ดังนั้นคาดว่าภาพรวมในช่วงที่เหลือของบริษัทในปีนี้ยังเป็นไปในทิศทางบวก
อนึ่ง SUTHA ประกอบธุรกิจผลิตและจำหน่ายสินค้าเคมีภัณฑ์ ประเภทปูนขาว แคลเซียมคาร์บอเนต และจำหน่ายสินค้าบริการอื่น รวมทั้งให้บริการจำหน่าย และติดตั้งเครื่องจักรและอุปกรณ์การผลิตปูนขาว